ΓΡΑΠΤΗ ΕΡΩΤΗΣΗ E-2121/02

υποβολή: Marjo Matikainen-Kallstrm (PPE-DE)και Gordon Adam (PSE) προς την Επιτροπή

(17 Ιουλίου 2002)

Θέμα: Ο πυρηνικός σταθμός στο Κοζλοντούι

Η ερώτηση σχετίζεται με την άποψη του Ευρωπαϊκού Κοινοβουλίου, όπως αυτή εκφράστηκε σε πρόταση ψηφίσματος σχετικά με τη διαδικασία προσχώρησης, η οποία εγκρίθηκε τον Ιούνιο του 2002, και αφορά την ανοιχτή προσέγγιση που θα πρέπει ναιοθετηθεί προκειμένου να επιτευχθεί συμφωνία για το μέλλον των δύο πυρηνικών μονάδων 3 και 4 στο Κοζλοντούι της Βουλγαρίας.

Δεδομένης της σημαντικής αναβάθμισης, η οποία έχει πραγματοποιηθεί στους σταθμούς και, σύμφωνα με το Διεθνή Οργανισμό Ατομικής Ενέργειας (IAEA), εξαλείφει τις αρχικές ανησυχίες περί έλλειψης ασφαλείας, και δεδομένης της ύπαρξης ανεξάρτητου και στελεχωμένου με προσωπικό ρυθμιστή πυρηνικής ενέργειας στη Βουλγαρία, θα μπορούσε η Επιτροπή να εξηγήσει τους τεχνικούς λόγους για τους οποίους ζητά τη διακοπή λειτουργίας αυτών των σταθμών ως όρο για την προσχώρηση της Βουλγαρίας στην ΕΕ·

Σε περίπτωση που εξακολουθήσουν ναφίστανται ασάφειες αναφορικά με το θέμα αυτό, δεν θα έκρινε η Επιτροπή σκόπιμο να ζητήσει από την WENRA (Western European Nuclear Regulators Association) να επισκεφτεί εκ νέου τους σταθμούς και να παράσχει περαιτέρω ανεξάρτητη γνωμοδότηση·

Απάντηση του κ. Verheugen εξ ονόματος της Επιτροπής

(23 Σεπτεμβρίου 2002)

Η Επιτροπή έχει επανειλημμένα τονίσει τη σπουδαιότητα που έχει ηψηλού επιπέδου πυρηνική ασφάλεια σε όλες τιςποψήφιες για ένταξη χώρες.

Όσον αφορά τις μονάδες 3 και 4 του πυρηνικού σταθμού (ΝΡΡ) στο Κοζλοντούι, σε ένα μνημόνιο συμφωνίας πουπογράφηκε το 1999, η Βουλγαρία δεσμεύτηκε να παύσει στο εγγύς μέλλον, οριστικά τη λειτουργία των μονάδων 3 και 4 και τούτο πριν από τις αρχικώς προβλεπόμενες ημερομηνίες του 2008 και 2010, αντιστοίχως.

Στο πλαίσιο των διαπραγματεύσεων προσχώρησης, στο κεφάλαιο 14 (ενέργεια) και λαμβάνονταςπόψη τη δέσμευση της Βουλγαρίας στο μνημόνιο συμφωνίας, τα κράτη μέλη κάλεσαν τη Βουλγαρία να καθορίσει, κατά το 2002, μια τελική ημερομηνία για την οριστική παύση της λειτουργίας των μονάδων 3 και 4, το αργότερο μέχρι το 2006. Σχετικά με το ζήτημα της οριστικής παύσης λειτουργίας, η θέση της Ένωσης βασίστηκε στο μνημόνιο συμφωνίας του 1999, το οποίοπογράφηκε με την Επιτροπή. Εναπόκειται πλέον στη Βουλγαρία να κάνει γνωστή τη στάση της στο πλαίσιο των διαπραγματεύσεων προσχώρησης.

Με βάση τα προαναφερθέντα, το ψήφισμα του Κοινοβουλίου στο οποίο αναφέρονται τα Αξιότιμα Μέλη του Κοινοβουλίου, απευθύνεται ουσιαστικά στα κράτη μέλη που έχουν καθορίσει τη στάση της Ένωσης σχετικά με τις ημερομηνίες παύσης της λειτουργίας.

Όσον αφορά τη βελτίωση της ασφάλειας, η Επιτροπή έλαβε γνώση του γεγονότος ότι, μετά από την πρόσφατη αποστολή του στη Βουλγαρία, ο Διεθνής Οργανισμός Ατομικής Ενέργειας (ΙΑΕΑ) έχει συντάξει έκθεση σχετικά με τα ληφθέντα μέτρα από τον πυρηνικό σταθμό του Κοζλοντούι. Ο ΙΑΕΑ αναμένεται να γνωστοποιήσει τα πορίσματά του στη Βουλγαρία μέχρι το τέλος Αυγούστου του 2002. Κατά συνέπεια, η Επιτροπή θα είναι σε θέση να σχολιάσει την εν λόγω έκθεση μόνο από τη στιγμή που οι βουλγαρικές αρχές θα την ανακοινώσουν στο δημόσιο τομέα.

Η Επιτροπή αναγνωρίζει το γεγονός ότι έχουν πραγματοποιηθεί βελτιώσεις στη λειτουργική ασφάλεια των μονάδων 3 και 4 και λαμβάνειπόψη την ενίσχυση της σχετικής με την πυρηνική ασφάλεια αρχής στη Βουλγαρία. Οι εν λόγω βελτιώσεις της ασφάλειας χρηματοδοτήθηκαν εν μέρει με κοινοτική συνδρομή από το χρηματοδοτικό μέσο του προγράμματος Phare. Εντούτοις, η Επιτροπή επισημαίνει το γεγονός ότι οι μονάδες 3 και 4 του ΝΡΡ στο Κοζλοντούι εξακολουθούν να παρουσιάζουν ορισμένες αποκλίσεις από τις απαιτήσεις ασφαλείας και τούτο οφείλεται στον αρχικό σχεδιασμό των εν λόγω μονάδων.

Λαμβανομένηςπόψη της θέσης της Ένωσης στο πλαίσιο των διαπραγματεύσεων προσχώρησης, η Επιτροπή δεν κρίνει σκόπιμο να απευθυνθεί στον Δυτικοευρωπαϊκό Σύνδεσμο Ρύθμισης του τομέα της Πυρηνικής Ενέργειας (Western European Nuclear Regulation Association — WENRA), ιδίως εν αναμονή της σύνταξης της έκθεσης του ΙΑΕΑ. Επιπλέον, η Επιτροπή λαμβάνειπόψη το γεγονός ότι στην έκθεση του Συμβουλίου του Ιουνίου 2002(1), για την πορεία της αξιολόγησης από ομοτίμους, βεβαιώθηκε πρόσφατα η σημασία την οποία έχει η δέσμευση της Βουλγαρίας για την οριστική παύση της λειτουργίας των μονάδων 1 έως 4 του ΝΡΡ στο Κοζλοντούι, το συντομότερο δυνατόν καιπενθυμίζεται το μνημόνιο συμφωνίας με την Ένωση, σύμφωνα με το οποίο η παύση της λειτουργίας των μονάδων 3 και 4 θα πραγματοποιηθεί το αργότερο κατά το 2006.

(1) http://europa.eu.int/comm/enlargement/negotiations/chapters/chap14/index.htm.